**Metempsihoză**

*Stelian Stancu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Suntem un aluat cam rău

Pe-alocuri chiar angos

Ne ducem viaţa ca într-un ou

În căutare parcă de folos.

El embrionul noului ne cheamă

Să stoarcem picături de stele

Din diafanul minţii cu năframă

Prin asfinţit de cânturi şi de iele.

Trupul se zbate în neantu-i pur

Nici sufletul un loc nu are

Când vine vânt de arşiţă şi-ndur

O dragoste ce e sau reapare.

Mai e amurg din răsăritul vieţii

Să caute nemărginirea-n gând

Prin falduri ce acopereau pomeţii

El plansul e balsam arzând,

În norii de din patima cerească

În care ne-adâncim naiv

Crezând că nimeni nu va să voiască

Să scuture el pomul cel nativ.

Metempsihoză în final de drum

Căci începutul veşnic reapare

E o speranţă spre care îndrum

El sufletul, o nouă floare,

Ce stă să înflorească la apus

Când adormirea-i început de altă viaţă

Pe care ciclul curăţirii l-a adus

Redând om pur şi-o nouă faţă.